Legend of NiJiooleki. 495 



A makaiikaii na hoewaa, a me ka waa, oioi mai la lakou a kokoe i ke awa, no ko 

 lakou manao i ke kani-hana-moa e holo ai i ka lawaia, e like me ke ano mau o na lawaia, 

 aole ka 'uanei peia. Kani ka moa kuakahi, i ka waa lakou nei ; a pan na moa, panee 

 lakou nei i ka waa; liolo na lawaia e ae, pela lakou i kali ai a ao, a ikeia ka ili o kanaka, 

 hoi aku la me ka molowa a ka hale noho. 



O Nihooleki, ke moe nei me ka noonoo no. Hoala iho la ka wahine: "E ala, e 

 holo, o ka wa oluolu keia o ka lawaia ana, aole e ohea i ka la." "Pela a ao, a puka ka 

 la." Ala ae la o Nihooleki, a ke ka, a ka hokeo, hume i ka malo, hele aku la a na waa 

 panee aku la, hookahi lima, lana ana na waa i loko o ke kai, holo mai la na hoewaa a 

 kau iluna. la lakou i hoomaka ai e hoe, wehe ae la o Nihooleki i ka pa a lawaia aku 

 la, na ke aku no i pii a komo na waa, kiola i uka; hoe hou a komo hou elua waa, kiola 

 i uka, pela a hiki i ke ono na waa i komo, ku ke ahu o ka ia i uka. Haawi ka wahine, 

 ai ka puaa, ka mauwale, kuai kekahi, kopi, aole e pau no ka nui loa. Iho mai la o 

 uka, me ka ai, me ke ko, ka maia, na mea ono a pau loa, pela no hoi na mea iho wale 

 mai, hoi me ka ia, lohe aku la ka poe o uka i ka ia, iho i kai, hoi me ka ia. 



Holo loa aku la lakou a ka waena moana, e lawaia ana na kaikoeke, kikaha loa 

 aku la ko lakou nei mau waa, holo no; nana mai la na kaikoeke i ke kino, a kahea mai 

 la o Puipuiakalawaia. Nolaila akolu inoa o keia kanaka. A hiki lakou i Makaena, 

 ma Waianae, nana ae la lakou o Oahu keia aina. Lawaia hou iho la o Nihooleki a 

 komo na waa i ke aku ; kena aku la ia i na hoewaa e ai ; ai iho la a maona, kiola ka ia, 

 a waiho wale na waa. Holo aku la lakou a pae i Kaunolu i Lanai, lawaia hou a loaa ka 

 ia, ai a maona. Holo hou lakou a hiki i Keauhou, ma Kona, Hawaii, i aku o Nihooleki 

 i na hoewaa: "O oukou ke lele i uka, owau ke noho i ka waa o kakou. I kooukou wa 

 e lele ai, pakahi na aku i ko oukou mau lima, he iwakalua oukou he iwakalua aku ; lele 

 no oukou a keia lanai niu ma ke alo o na hale, e noho ana na wahine, kiola aku i ka ia, 

 mai huli hou i hope." 



A lele lakou la, hoohuli keia i na waa imua, a hoi mai la lakou ia la hookahi mai 

 Hawaii mai, a hiki lakou i ka moana o Kauai, i kahi o na kaikoeke e lawaia nei. Wehe 

 ae la o Nihooleki i ka pa, na ke aku no e pii a komo na waa, nana mai la na kaikoeke 

 i na waa, a me ka ia, ua piha na waa a ku na kanaka iluna. A hiki lakou i uka, lalau 

 iho la o Nihooleki elua aku, na ke 'kua kane, na ke 'kua wahine, auau a pau, hoi aku 

 la a ka hale, i aku i ka wahine: "O hele a na hoewaa haawi aku i na waa ia na lakou." 



